burgasdotpro/wikipedia huggingface dataset:
Štátna cesta 693 (Taliansko)

Štátna cesta 693 (), známa aj pod názvom "Strada a Scorrimento Veloce (SSV) del Gargano" (doslovne "Garganská cesta pre motorové vozidlá") je 60,4 kilometra dlhá štátna cesta v Taliansku, v regióne Apúlia. 
Priebeh trasy.
Cesta patrí medzi hlavné prístupové komunikácie na polostrov Gargano. Začína sa na diaľničnom výjazde "Poggio Imperiale", kde sa odpája od diaľnice A14 a pokračuje východným smerom okolo obcí Lesina, Cagnano Varano a Ischitella a končí pri obci Vico del Gargano, odkiaľ pokračuje cesta "SP 144" smerom do turistických letovísk Peschici a Vieste.
Parametre cesty.
SS 693 nahradila dovtedy používanú štátnu cestu 89, ktorá má však horšie parametre, nakoľko prechádza viacerými horskými priechodmi. Nová cesta má vybudovaný jeden pruh v každom jazdnom smere so spevnenými krajnicami. Križovatky sú riešené takmer výlučne mimoúrovňovo. Na trase sa nachádza niekoľko čerpacích staníc a pravidelne sa objavujú aj núdzové zálivy. Na východnom konci cesty komunikácia prechádza zvlneným terénom, čo spôsobilo výstavbu viacerých mostov, tunelov a viaduktov. 
Talianske orgány plánujú zriadiť takzvanú "Strada a Scorrimento Veloce (cesta pre motorové vozidlá)", ktorá by obsluhovala celý polostrov Gargano na trase "Poggio Imperiale-Vieste-Foggia". Jej súčasťou bude SS 693 "(Poggio Imperiale-Vico del Gargano)" i SS 89 na úseku "Foggia-Manfredonia". V súčasnosti zostáva vybudovať technicky najzložitejší úsek "Manfredonia-Vico del Gargano".
Jailolo

Jailolo je vulkanický komplex, nachádzajúci sa na západnom pobreží ostrova Halmahera. Komplex pozostáva z centrálneho stratovulkánu a niekoľkých menších kaldier západne a juhozápadne od neho. Na severnom okraji najzápadnejšie umiestnenej kaldery "Idamdehe" sa nachádza niekoľko termálnych prameňov. Vek poslednej erupcie komplexu nie je známy, no odhaduje sa na holocén.
Hiri

Hiri je menší, široký ostrov vulkanického pôvodu, nachádzajúci sa severne od ostrova Ternate v Moluckom mori. Ostrov predstavuje v súčasnosti neaktívny vrchol stratovulkánu a je to najsevernejší člen vulkanického ostrovného oblúka, lemujúceho západné pobrežie ostrova Halmahera. Vek poslednej erupcie nie je známy, no odhaduje sa na holocén.
ASB Bank Classic

ASB Classic je tenisový turnaj žien, ktorý sa hrá na tvrdých dvorcoch v Aucklande, Nový Zéland. Turnaj sa hrá od roku 1986, je zaradený do kategórie Tier IV ženského tenisového okruhu WTA.
Gamalama

Gamalama je aktívny stratovulkán, nachádzajúci sa na ostrove Ternate v Moluckom mori. Vulkanické formy a produkty pokrývajú prakticky celý ostrov. Sopka patrí k najaktívnejším v Indonézii, jej erupcie sú dobre zdokumentované portugalskými a nizozemskými obchodníkmi s korením už od prvej polovice 16. storočia, nakoľko ostrov bol dlhý čas regionálnym centrom s obchodom s koreniami.
Vrchol sopky tvorí trojica troskových kužeľov a masív vulkánu križuje riftová zóna, paralelná s pobrežím nedaľekého ostrova Halmahera, ktorá je lemovaná viacerými maarmi a krátermi. Erupcie sú vo väčšine prípadov fixované na vrcholový kráter s výnimkou rokov 1763, 1770, 1775 a 1962, keď centrom erupcie boli parazitické krátery na úbočiach masívu Gamalama.
Clark v. Community for Creative Non-Violence

Clark v. Comunity for Creative Non-Violence (468 U.S. 288, 1984) je spor pred Najvyšším súdom USA v otázke slobody prejavu.
Opis sporu.
Začiatkom zimy 1982 združenie Comunity for Creative Non-Violence podporujúce a presadzujúce zvýšenie
verejných financií pre ľudí bez domova plánovalo v národnom parku Lafayette Park
v hlavnom meste Washington (D.C.) zriadiť týždňový stanový tábor, aby upozornilo na
problém bezdomovcov. Uvedená iniciatíva však bola zakázaná správou parku z dôvodu
všeobecného zákazu stanovania v národných parkoch. Organizácia sa obrátila na súd a
namietala porušenie slobody prejavu. Federal Distric Court rozhodol, že zákaz
stanovania v národných parkoch je všeobecne záväzný a platí pre všetkých občanov bez
rozdielu ich úmyslu. Odvolací súd však toto rozhodnutie zmenil a dal za pravdu
združeniu. Najvyšší súd však v spore zrušil judikát odvolacieho súdu a potvrdil
rozhodnutie Federal Distric Court a zároveň vyhlásil, že postup správy parku nebol
v rozpore s Ústavou.
Time, Inc. v. Hill

Time, Inc. v. Hill (385, U.S. 374, 1967) bol spor pred Najvyšším súdom USA v otázke konfliktu medzi slobodou prejavu a právom na súkromie.
Opis sporu.
V roku 1952 sa James Hill, jeho žena a ich päť detí stali
rukojemníkmi troch väzňov na úteku. Po devätnástich hodinách boli oslobodení bez
zranení, dvaja utečenci neskôr zahynuli pri prestrelke s políciou. Román vychádzajúci
z tohoto príbehu bol publikovaný v roku 1953 a stal sa námetom pre divadelnú hru
hranú na Broadway v roku 1955. Časopis Life Magazine uverejnil článok, v ktorom boli
fotografie hercov v dome, v ktorom Hillovci žili počas incidentu. Rodina zažalovala
časopis za porušenie práva na ochranu súkromia a vysúdila od vydavateľa sumu 30 000
USD. Vydavateľ namietal porušenie prvého dodatku. Najvyšší súd pomerom hlasov 6:3
rozhodol, že Ústava chráni uverejňovanie diel, ktoré vychádzajú síce zo skutočnej
udalosti, ale vo svojej podstate sú dramatizáciou a fikciou. Podmienkou však je, že
musia byť zmenené všetky mená.
Rýchlostná cesta S86 (Poľsko)

Rýchlostná cesta S86 () je rýchlostná cesta v Poľsku, ktorá spája mestá Sosnowiec a Katovice. Vybudovaná bola v rokoch 1978 až 1986.
Tidore

Tidore je ostrov vulkanického pôvodu, nachádzajúci sa v Moluckom mori, neďaleko západného pobrežia ostrova Halmahera. Na južnom konci ostrova sa nachádza stratovulkán "Kiematabu", ktorý je s výškou najvyšší vrch Maluckého súostrovia. Opačný, severný koniec ostrova tvorí kaldera "Sabala". Ostrovček Maitara, nachádzajúci sa severozápadne od pobrežia, je geneticky zhodný s vulkanizmom ostrova Tidore. Vek poslednej erupcie (obidvoch) vulkanických centier nie je známy, no odhaduje sa na holocén.
Mare (ostrov)

Mare je menší ostrov vulkanického pôvodu, nachádzajúci sa v Moluckom mori neďaleko pobrežia ostrova Halmahera, južne od ostrova Tidore. Ostrov má rozmery 2 ×  a pretiahnutý tvar. Predstavuje vynorený vrchol andezitového stratovulkánu, ktorého kráter sa nachádza v juhozápadnej časti ostrova. Vek poslednej erupcie nie je známy, odhaduje sa na holocén.
Klein proti Slovenskej republike

Klein proti Slovenskej republike (2006) bol spor prerokúvaný pred Európskym súdom pre ľudské práva, rozhodnutie súdu bolo zverejnené 31. októbra 2006. Súd rozhodol, že bol porušený Dohovor o ľudských právach zo strany Slovenskej republiky, išlo o slobodu prejavu
Opis sporu.
V roku 1997 uverejnil novinár Martin Klein v týždenníku Domino efekt pamflet "Sedí sokol na javori, Larry Flynt a sedem faciek pokrytcovi".
V uvedenom článku kritizoval televízne vystúpenie arcibiskupa Mons. Jána Sokola, ktorý protestoval proti plagátu k filmu Miloša Formana Ľud verzus Larry Flynt a zároveň aj proti distribúcii samotného filmu. Na inkriminovanom plagáte bol zobrazený hlavný predstaviteľ Woody Harrelson ukrižovaný v ženskom lone s americkou zástavou okolo bedier. Martin Klein v pamflete ostro napadol Mons. Jána Sokola a vyčítal mu jeho spoluprácu s ŠtB. Následne bol katolíckymi organizáciami Komunita Cyrila a Metoda v Prievidzi a Bernolákova spoločnosť v Bratislave zažalovaný za hanobenie rasy, národa a presvedčenia. Žalujúca strana sa ohradila proti dvom sporným vetám:
"„Tento prímas prvej kresťanskej cirkvi nemá v sebe ani toľko cti, ako primáš poslednej cigánskej kapely v sláku! Vôbec nechápem, prečo slušní katolíci nevystúpia z organizácie, na čele ktorej je taká obluda.“"
Článok bol tiež dvojzmyselný a obsahoval narážky zo sexuálnym kontextom (napr. slovo „trtko“, alebo to, že arcibiskup súložil s vlastnou matkou).
V júni 2000 Okresný súd Košice I uznal Kleina vinným zo spáchania trestného činu hanobenia národa, rasy a presvedčenia a odsúdil ho na peňažný trest vo výške 15 000 Sk s alternatívnym trestom odňatia slobody v trvaní jedného mesiaca (pre prípad, že by pán Klein peňažný trest nezaplatil). V januári 2001 Krajský súd v Košiciach potvrdil prvostupňový rozsudok. Martin Klein sa po vyčerpaní všetkých opravných prostriedkov obrátil na Európsky súd pre ľudské práva. V spore Klein vs. Slovenská republika (2006) súd rozhodol, že rozhodnutie nebolo „nevyhnutné v demokratickej spoločnosti“, nakoľko článok neútočil priamo na rímskokatolícku cirkev, ale na osobu Mons. Jána
Sokola. Súd teda rozhodol, že Slovenská republika porušila článok 10 Dohovoru a priznal Kleinovi 6 000 € ako náhradu nemajetkovej ujmy a 5 210 € ako náhradu trov a výdavkov. Zvyšok jeho nárokov zamietol.
Moti (ostrov)

Moti (alebo Motir) je ostrov vulkanického pôvodu, nachádzajúci sa v Moluckom mori, južne od ostrovov Mare a Tidore. široký oválny ostrov predstavuje vynorený, vysoký vrchol stratovulkánu kužeľovitého tvaru. Vek poslednej erupcie stratovulkánu nie je známy, no odhaduje sa na holocén. Erupcia z roku 1774 (alebo krátko predtým) bola neskôr určená ako erupcia sopky Gamalama.
Kremenec (hornina)

Kremenný arenit alebo kremenec alebo ortokvarcit je spevnená usadená hornina, typ pieskovca s viac ako 95% kremenných zŕn.
Zloženie a vlastnosti.
Kremence patria medzi zrelé sedimenty, veľkosť ich veľmi dobre opracovaných zŕn sa pohybuje od 2 do 0,05 mm. Obsahujú hlavne kremenné zrnká, ktoré tvoria až 95% všetkých zŕn. Farba je svetlá od sivej cez žltkastú po červenkastú. Štruktúra zvykne byť zubovitá až mozaikovitá. Tmel býva kremitý.
Vznik.
Vznikajú v plytkom morskom - pobrežnom alebo riečnom prostredí s vysokou dynamikou alebo sú to eolické sedimenty. Podstatné je aj intenzívne prekremenenie - vylúhovanie nestabilných zŕn, vápnitých, ílovitých a kremitých sedimentov. Pri prekremenení dochádza k spojeniu kremitého cementu so zrnami kremeňa, tak že je opticky kontinuitne orientovaný. Pri silnej litifikácii kremencov dochádza k intersticiálnemu rozpúšťaniu zŕn na miestach ich vzájomného styku. Petrologická zrelosť je dôsledkom veľmi dokonalej chemickej alebo mechanickej erózie, pravdepodobne i viacnásobného prepracovania počas trasportu. K ich vzniku mohlo dôjsť viacnásobným zvetraním a opätovným usadením na inom mieste vo viacerých cykloch.
Výskyt.
Pomerne veľkú hrúbky kremenných arenitov sa nachádzajú na viacerých miestach USA a Kanady. Časté sú tiež vo viacerých oblastiach severoeurópskych a východoamerických kaledónskych pohorí. Odzrkadľujú tu dlhé etapy kratonizácie, alebo krátke obdobia tektonickej stabilizácie po orogénnych udalostiach. Známe sú ich geomorfologické prejavy v Južnej Amerike, kde tvoria známe stolové hory (tzv. tepuy). V niektorých sa vyvinuli i jaskyne. Kremence v Českom masíve tvoria skalecké a drabovské souvrstvie pražskej panvy, neogénne uloženiny pri Lounách, Moste a Zlivi.
V Západných Karpatoch sú permoskýtske (vrchný perm a spodný trias) kremence typickou horninou obalových sérií jadrových pohoriach, kde často nasadajú priamo na granitoidné masívy. Tieto svetlosivé, ružové, červené kremence, kremenné pieskovce a arkózové pieskovce tvoria lúžňanské súvrstvie. Možno ich nájsť v Malých Karpatoch, Považskom Inovci, Tribeči, Veľkej a Malej Fatre, Vysokých a Nízkych Tatrách a v západnej časti Slovenského rudohoria. Vyskytujú sa tiež v súvrství karpatského keupru (norik), v niektorých plytkovodných tatrických obalových jednotkách sa našli aj polohy vrchnotriasových a spodnojurských kremencov (tomanovské súvrstvie).
Použitie.
Ako pomerne tvrdá hornina sa používajú na kamenivo, betóny a pri stavbe ciest.
Makian

Makian je široký ostrov vulkanického pôvodu, nachádzajúci sa v Moluckom mori ako najjužnejší člen vulkanickej ostrovnej reťaze pri západnom pobreží ostrova Halmahera. Ostrov je vysoký vrchol stratovulkánu, ktorý je ukončený širokým kráterom. Na západnom svahu stratovulkánu sa nachádzajú aj štyri parazitické krátery. Vulkán je zdrojom nie veľmi častých, no zničujúcich erupcií. Prvá bola zaznamenaná ešte okolo roku 1550, posledná sa odohrala v lete roku 1988.
Keith Flint

Keith Charles Flint (* 17. september 1969, Chelmsford, Spojené kráľovstvo – † 4. marec 2019, Dunmow, Spojené kráľovstvo
) bol britský spevák, člen elektronickej hudobnej skupiny The Prodigy.
Narodil sa a vyrastal v Essexe v meste Chelmsford.
Kariéra.
V začiatkoch "The Prodigy" pôsobil ako tanečník, až kým sa nerozhodol pre úplnú zmenu imidžu. Dlhé vlasy si dal skrátiť a začal nosiť jedinečný účes v tvare dvoch punkáčskych „kohútov“, pričom stred jeho hlavy zostal vyholený. Skladbou „Firestarter“, ku ktorej sám napísal text, sa stal ikonou, kontroverzným punkerom a tvárou The Prodigy.
Sólová kariéra.
Jeho prvý sólový projekt sa nazýval "Flint". Bola to skupina so štyrmi členmi: Keith ako spevák, Jim Davies ako gitarista a Kieron Pepper a Tony Howlett ako hráči na bicie. Prvý (limitovaný) singel bol „Asteroids“, avšak prvý oficiálny singel niesol názov „Aim 4“, ktorý bol vydaný v júli 2003. Videoklip k singlu režíroval Jonas Åckerlund, ktorý robil aj klip ku skladbe „Smack My Bitch Up“ od The Prodigy. Neskôr sa skupina pre neúspech rozhodla skončiť, avšak zanechala po sebe nevydaný album "Device #1" s desiatimi skladbami.
Neskôr mal sólový projekt pod názvom "Clever Brains Fryin’" (CBF). Prvé vystúpenie mal v júli 2004 na festivale Global Gathering. Od vydania albumu "" (The Prodigy) a následnom turné Prodigy CBF nevystupovala.
Úmrtie.
Dňa 4. marca 2019 bola privolaná Essexská polícia k domu Keitha Flinta, kde bol nájdený mŕtvy. Polícia skonštatovala, že išlo o samovraždu. V nasledujúci deň, oficiálna webová stránka kapely oznámila smrť ich hlavného člena a skupina The Prodigy zrušila všetky plánované koncerty. Veľa osobností si uctilo jeho pamiatku fotkami na internete, kde väčšina z nich spomínali Keithov jemný temperament, ilustrujúci jeho osobnú láskavosť, zdvorilosť a veľkorysosť.
Tigalalu

Tigalalu je neaktívny stratovulkán, nachádzajúci sa na indonézskom ostrove Kayoa v Moluckom mori. Vulkán tvorí 422 m vysoký chrbát v severnej časti ostrova. Vek poslednej erupcie sopky nie je známy, no odhaduje sa na holocén.
Amasing

Amasing je názov skupiny troch stratovulkánov prevažne andezitového zloženia, nachádzajúcej sa v centrálnej časti indonézskeho ostrova Bacan. Komplex sa nachádza severne od metamorfovaného chrbta "Sibela", ktorý oddeľuje Amasing od iných mladých vulkanických prejavov na ostrove.
Bibinoi

Bibinoi je názov vulkanického komplexu, pozostávajúceho z trojice stratovulkánov, nachádzajúceho sa v juhovýchodnej časti indonézskeho ostrova Bacan a západne od južného okraja ostrova Halmahera. Menšie stratovulkány "Songsu" a "Lansa" sa nachádzajú pozdĺž úžiny spájajúcej ostrov Bacan s polostrovom na ktorom sa leží komplex Bibinoi. Vek poslednej erupcie komplexu nie je známy, no odhaduje sa na holocén.
Česká biskupská konferencia

Česká biskupská konferencia či ČBK (česky: "Česká biskupská konference") je zhromaždenie katolíckych biskupov Česka.
Sedem cností

Sedem cností je koncept, vychádzajúci z poemy Aurelia Clemensa Prudentia Psychomachia. V tomto diele z 5. storočia bol opísaný boj cností a hriechov.
Podľa tohoto v stredoveku populárneho diela sa tiež stali tieto cnosti protipólom siedmich hlavných hriechov.
Sedem cností v kresťanstve.
Zoznam siedmich cností (alebo čností - rovnocenný výraz podľa Pravidiel slovenského pravopisu) a neskôr siedmich hlavných hriechov (sedem hlavných hriechov) - ustanovil okolo roku 600 pápež Gregor I. Veľký.
Zoznam siedmich cností.
Pokora (lat. "humilitas").
Viera. Skromné správanie, nesebeckosť, majúca rešpekt. Mať dôveru, keď sa očakáva. Je to opakom toho, keď človek neúmerne velebí sám seba. Je to pocit, keď si človek uvedomuje vlastnú nedokonalosť či závislosť na vyššie požiadavky. Je to cnosť, ktorá sa prikláňa k vlastnej bezvýznamnosti, slabosti a nedokonalosti podľa poznania pravdy.
Štedrosť (lat. "liberalitas").
Láska, charita, veľkorysosť, ochota dávať, uskutočňovanie šľachetných myšlienok alebo činov. Štedrosť je vyváženým stredom medzi rozhadzovačnosťou a lakotou. Potlačená chamtivosť a egoizmus. Neprítomnosť žiadostivosti a neuľpievanie na vnímanom objekte.
Dobroprajnosť (lat. "humanitas, charitas").
Láskavosť, ľudskosť, obdiv, charita, súcit, priateľstvo bez predsudkov a bez príčiny.
Trpezlivosť (lat. "patientia").
Trpezlivosť, schopnosť znášať, otužilosť, zhovievavosť, vyrovnanosť. Zhovievavosť a odolnosť znášať utrpenie dosiahnuté sebaovládaním, umiernenosťou a zdržanlivosťou. Vyriešenie konfliktu mierumilovne, aj keď sa druhá strana uchýli k násiliu. Schopnosť odpustiť, zľutovať sa nad hriešnikmi. Láskavosť je vyvážený stred medzi hnevom a slabošstvom.
Cudnosť (lat. "castitas").
Zahŕňa prísnu mravnú čistotu a prospešnosť a dosiahnutie čistoty myšlienky pomocou vedomého zdokonaľovania. Cudnosť, zdržanlivosť, bezúhonnosť, čistota duše. (Najmä vo vzťahu k pohlavnému životu.)
Striedmosť (lat. "frenum").
Sebakontrola, zdržanlivosť a umiernenosť, vnímanie plnou mysľou, sebeovládanie, „uzda“.
Činorodosť (lat. "industria").
Úsilie, pracovitosť, pilnosť, pričinlivosť, iniciatíva. Horlivá a dôkladná prirodzenosť v konaní. Energická pracovná morálka. Hospodáriť dobre s časom, sledovať vlastné činnosti a vyvarovať sa lenivosti.
Baskovia

Baskovia (bask. "Euskaldunak", šp. "Vascos", fr. "Basques") sú obyvatelia severovýchodného Španielska a juhozápadného cípu Francúzska pri Biskajskom zálive. Strediskom francúzskych Baskov je mesto Biarritz. Väčšina z nich je sústredená v autonómnom spoločenstve Baskicko, kde ich žije okolo 2 milióny.
Baskovia sú pravdepodobne neindoeurópskeho pôvodu. Niekedy bývali označovaní ako autochtónne obyvateľstvo, inokedy na základe spoločného jazyka, baskičtiny, aj za národ, to je však aj v samotnom Baskicku sporné. Existujú baskicky hovoriaci ľudia považujúci sa za Španielov alebo španielskojazyční Baskovia, ako aj radikálni baskickí separatisti. Podľa prieskumu z roku 2005 v autonómnom Baskicku sa 26 percent obyvateľov cítilo byť Baskami, 21,8 % skôr Baskami ako Španielmi a 38,5 % rovnako Baskami ako aj Španielmi. 
Rozšírenie Baskov.
Množstvo Baskov odišlo z Baskicka do rozličných častí sveta často z ekonomických alebo politických dôvodov. Veľa baskických potomkov žije v Južnej Amerike, Austrálii a Severnej Amerike (hlavne v USA, Mexiku a v Kanade najmä v provinciách New Brunswick a Quebec. 
Veľká časť Baskov emigrovala do Južnej Ameriky, najmä do Peru, Venezuely, Argentíny, Uruguaja, Mexika. V štáte Kalifornia sa nachádza najviac Baskov v USA.
Jazyk.
Jazykom Baskov je baskičtina, ktorá je izolovaným jazykom. Nepatrí medzi indoeurópske jazyky. Baskičtina je dnes moderný jazyk, ktorý je používaný v novinách, ako aj v každodennej komunikácii. 
Baskická kuchyňa.
Baskická kuchyňa je srdcom baskickej kultúry. Považuje sa za jednu z najlepších v Španielsku. V 19. storočí v San Sebastiáne vznikli prvé gastronomické spolky. Hrali sa v nich karty a iné stolné hry a hlavne sa tu dobre varilo. Ženy sem však nemali prístup. Gastronomické spolky existujú dodnes a byť členom spolku je otázkou mužskej prestíže. 
Náboženstvo.
Väčšina Baskov sú rímskokatolíci. Približne 50 % z nich sú veriaci a zvyšok sú agnostici alebo ateisti. Z Baskicka pochádzajú mnohé cirkevné osobnosti ako František Xaverský alebo Ignác z Loyoly, zakladateľ Jezuitov.
Športy.
Baskovia súťažia v mnohých netradičných športoch:
Sokatira - preťahovanie lanom
Segalaritza - kosenie trávy kosou
Estropadak - preteky na regatách
Aizkolaritza - preteky v rúbaní dreva
Pelota - je druh tenisovej hry. Hráči odpaľujú loptičku proti stene, pričom sa môže dotknúť zeme len jeden raz a potom sa musí odohrať. Hráč získava bod keď protihráč nie je schopný loptu odohrať alebo ju odpáli mimo hry.
Astúria

Astúrske kniežatstvo (, skr. "Asturias", ast. "Principau d'Asturies", skr. "Asturies") je provincia, jedno zo 17 autonómnych spoločenstiev a historické územie rozkladajúce sa na severe Španielska pri Biskajskom zálive. Metropolou Astúrie je Oviedo, najväčšie mesto je prístav Gijón.
Úradné jazyky sú španielčina a astúrčina.
V minulosti patrila k posledným baštám kresťanstva v Španielsku. Pre tento svoj historický význam má nasledovník španielskeho trónu automaticky titul astúrskeho princa.
Astúrčina

Astúrčina, známa aj ako mirandčina ("mirandés") a leónčina ("llionés") patrí medzi románske jazyky. Hovorí sa ňou v španielskych provinciách Astúria, Kantábria a Kastília a Leóne a na území samosprávy Miranda do Douro v Portugalsku. V Mirande do Douro má status úradného jazyka, v španielskom autonómnom spoločenstve Astúria je chránený regionálnymi zákonmi a je výberovým jazykom na tunajších školách. Niektorí jazykovedci ju predtým považovali za dialekt španielčiny, ktorej je blízko príbuzná, dnes sa považuje za samostatný jazyk.
Michail (metropolita Asjútu)

Anba Michail (* 4. júl 1921, Nag Hammádí, Egypt – † 23. november 2014, Asjút) bol koptský ortodoxný metropolita Asjútu.
Narodil sa v chudobnej rodine egyptských koptských kresťanov. Mníchom Koptskej ortodoxnej cirkvi sa stal 19. februára 1939 a kňažskú vysviacku prijal 17. novembra 1939. Za biskupa bol vysvätený 25. augusta 1946, pričom sa stal metropolitom Asjútu. Bol najdlhšie úradujúcim orientálnym ortodoxným biskupom na svete.
Európska cesta 18

Európska cesta 18 ("E18") je európska cesta, ktorá vedie v smere zo západu na východ cez Severné Írsko, Spojené kráľovstvo, Nórsko, Švédsko, Fínsko a končí v Rusku.
Priebeh.
V Severnom Írsku prechádza E18 cez dôležité mestá Craigavon, Belfast a Larne, v Škótsku sú to mestá Stranraer, Gretna Green a v Anglicku Carlisle a Newcastle upon Tyne. 
V Nórsku na trase E18 ležia mestá Kristiansand, Arendal, Porsgrunn, Larvik, Sandefjord, Horten, Drammen, Oslo a Askim. Cesta ďalej pokračuje v Švédsku cestami Karlstad, Örebro, Västerås a Štokholm, vo Fínsku cez Mariehamn, Turku, Helsinki a Kotka. V Rusku končí v meste Petrohrad.
Medailové poradie na Letných olympijských hrách 2008

Na Letných olympijských hrách v roku 2008 získalo aspoň jednu medailu 87 výprav.
Diaľnica A6 (Poľsko)

Diaľnica A6 () je diaľnica v poľskom Západopomoranskom vojvodstve. Je to vlastne obchvat mesta Štetín. Diaľnica bola vybudovaná ako súčasť nemeckej "Reichsautobahn Berlin-Königsberg" v rokoch 1933 - 1938. V 90. rokoch 20. storočia bola upravená, aby zodpovedala terajším technickým normám.
História.
Výstavba nemeckej "Reichsautobahn Berlin-Königsberg" začala v roku 1933 na prvom úseku Berlín - Štetín-juh. Tento úsek bol otvorený Hermannom Göringom dňa 27. septembra 1936. Diaľnica vtedy končila výjadom "Stettin-Süd" (dnes "Kołbaskowo"). Zvyšok po výjazd "Rzęśnica" (vtedy "Bäderstraße") bol dokončený v roku 1938. Ustupujúce nemecké vojská v roku 1945 zničili most Odra a Regalica. Mosty boli po vojne síce opravené, ale rozsiahla rekonštrukcia bola vykonaná až v 90. rokoch. Po nej táto diaľnica zodpovedá príslušným parametrom.
Bartini Beriev VVA-14

Bartini Beriev VVA-14 (VVA - Vertikaľno-Vzletajuščaya Amfibia, kolmo štartujúce obojživelné lietadlo) bol projekt obojživelného lietadla schopného kolmého štartu a pristátia, vyvinutého v Sovietskom zväze v 70. rokoch 20. storočia.
Vznik a vývoj.
V roku 1972 bola v Sovietskom zväze postavená nekonvenčná amfíbia VVA-14, ktorá využívala tzv. prízemný efekt. Mala veľký trup s dvoma rozmernými plavákmi, medzi ktorými bola umiestnená kabína a centroplán. Na zvislý vzlet slúžilo dvanásť motorov Kolesov RD-36-35PR, avšak podľa všetkého neboli nikdy použité. Okrem toho typ obsahoval aj dva motory Soloviev D-30N pre let dopredu. Pre pristátie na vzletovej dráhe bol v pylónoch nainštalovaný podvozok z Tupoleva Tu-22. Testov sa zúčastnili dva prototypy. Začiatkom roka 1976 pribudli v prednej časti ďalšie dva motory D-30N, ktoré tlačili prúd spalín medzi pylóny a trup. Nafukovacie pontóny boli nahradené pevnými. Táto verzia dostala označenie VVA-14M1P, nikdy však nevzlietla zo zeme. Stroj bol dlhý 30 metrov s rozpätím krídel 26 metrov. Prototypy dosiahli dostup 10 000 metrov a maximálnu rýchlosť 760 km/h. Testovanie prototypov prebiehalo až Bartiniho smrti v roku 1974 a v dôsledku pretrvávajúcich problémov s letovými vlastnosťami systému riadenia bol projekt zastavený. Jeden z prototypov je vystavený v múzeu v Monine blízko Moskvy
John Cipollina

John Cipollina (* 24. august, 1943 - † 29. máj, 1989) bol hráč na sprievodnú gitaru, spoluzakladateľ psychedelic rockovej skupiny Quicksilver Messenger Service zo San Francisca. 
V roku 2003 ho časopis Rolling Stone zaradil na 32 miesto v ankete „100 najlepších gitaristov všetkých čias“.
Cipollina zomrel vo veku 45 rokov na emfyzém, chronické pľúcne ochorenie.
High-Definition Multimedia Interface

High-Definition Multimedia Interface (HDMI) je nové (od roku 2002) masovo rozšírené digitálne rozhranie pre multimediálne zariadenia, ktoré prenáša nekomprimovaný video a komprimovaný alebo nekomprimovaný audio obsah vo vysokom rozlíšení zo zdrojového do zobrazovacieho zariadenia ako sú monitory a televízory s vysokým rozlíšením alebo systémy domáceho kina a pod. Má 19 signálových vodičov v jednom kábli, ktorý vyzerá podobne ako bežný USB kábel. Rozhranie je schopné prenášať 5 až 18 Gbps. Norma má dostatočnú rezervu aj do budúcnosti, jej priepustnosť je dostatočná aj pre viackanálové video a audio. HDMI 2,0 a novšie podporuje najvyššie súčasne používané HD rozlíšenie 4K. Tieto faktory robia z HDMI univerzálnejšie riešenia ako boli jeho analógoví predchodcovia kompozitné video a S-video. Jeho konkurenciou je až rozhranie USB-C vyvinuté v roku 2014.
História.
Zakladateľmi HDMI boli spoločnosti Hitachi, Panasonic, Philips, RCA, Silicon Image, Sony, Thomson a Toshiba. HDMI štandard HDCP (High-bandwidth Digital Content Protection) pre ochranu digitálneho obsahu vyvinul Intel. HDMI podporovali produkčné spoločnosti ako Fox, Universal, Warner Bros. a Disney ako aj operátori digitálnych televízií.
HDMI 1.0 sa začalo vyvíjať 16. apríla 2002, pričom malo nahradiť dovtedajšie analógové či digitálne porty pre video a audio a zmenšiť ich veľkosť. HDMI 1.0 bolo spätne kompatibilné s portom DVI, ktorý bol dovtedy štandardom pre digitálne video a ktorý malo nahradiť. Na trh sa začalo dostávať od septembra 2002. Za desať rokov od zverejnenia špecifikácií, 8. jan. 2013 bolo predaných viac ako 3 miliardy HDMI zariadení.  
V roku 2011 bolo založené HDMI Forum, ktoré okrem pôvodných tvorcov HDMI združuje stovky ďalších spoločností, ktoré HDMI využívajú a podieľajú sa na jeho vývoji.
Špecifikácia.
Konektory.
V súčasnosti existujú tri typy HDMI konektorov: A, B a C. Typy A a B sú definované od verzie 1.0, typ C až od verzie 1.3.
Dĺžka kábla.
HDMI nedefinuje maximálnu dĺžku kábla. Jediným obmedzením je útlm signálu. Dĺžka teda závisí na konštrukcii a kvalite materiálov, ktoré boli použité.
Bežný HDMI kábel môže dosiahnuť dĺžku 12 až 15 metrov. Káble kategórie 1 do 5 metrov môžu dosiahnuť kvalít kategórie 2. Dlhší kábel môže spôsobiť nestabilitu a blikanie na obrazovke. Existujú aj prevodníky a nadstavce, ktoré sú schopné pomocou Cat5 kábla predĺžiť HDMI až na 50 metrov a HDMI nadstavce založené na optických vláknach je možné použiť aj nad 100 metrov.
Kompatibilita s DVI.
DVI signál je kompatibilný s rozhraním HDMI a to bez straty kvality obrazu, ale neumožňuje prenos zvuku alebo signálu z diaľkového ovládania. Tento problém musí byť riešený adaptérmi alebo prídavnými káblami.
Memory Stick

Memory Stick je flash pamäťová karta, uvedená firmou Sony v októbri 1998. Označenie Memory Stick sa používa pre celý rad pamäťových kariet. 
Medzi karty Memory Stick patria aj:
ISO 690

ISO 690 (úplný názov ISO 690:1987, Documentation – Bibliographic references – Content, form and structure) je medzinárodný štandard, ktorý upravuje obsah, formu a štruktúru písomných dokumentov ako aj formu bibliografických citácií a odkazov. Štandard bol na Slovensku prevzatý v roku 1998 ako norma "STN ISO 690 (01 0197) Dokumentácia. Bibliografické odkazy. Obsah, forma a štruktúra".
ISO 690-2.
Štandard bol v roku 1997 rozšírený aj na elektronické dokumenty a ich časti pod názvom ISO 690-2:1997, Information and documentation – Bibliographic references – Part 2: Electronic documents or parts thereof, na Slovensku v roku 2001 ako norma "STN ISO 690-2 (01 0197) Informácie a dokumentácia. Bibliografické citácie. Časť 2: Elektronické dokumenty alebo ich časti".
Sigur Rós

Sigur Rós je islandská post-rocková skupina s melodickými, klasickými a minimalistickými prvkami.
Externé odkazy.
Oficiálna stránka
ISO obraz

ISO obraz alebo obraz disku je archívny súbor obsahujúci digitálnu kópiu dát na optickom disku. Názov je odvodený od súborového systému ISO 9660, ktorý sa používa na ukladanie dát na CD. Dnes sa označenie používa pre obraz akéhokoľvek optického disku bez ohľadu na súborový systém (napríklad UDF). Súbory ISO obrazu majú obvykle príponu ".iso", pri použití na Mac OS X ".cdr".
ISO obraz obsahuje okrem dátových súborov aj všetky metadáta súborového systému vrátane Boot sektoru, štruktúr a atribútov, vrátane spúšťacieho kódu, štruktúry a vlastností. Vďaka týmto vlastnostiam je ISO obraz vhodnou alternatívou k fyzickým médiám pre prenos dát.
Rovnako ako pri akomkoľvek inom archíve, ISO obraz obsahuje všetky dáta zo súborov obsiahnutých na archivovaných CD resp. DVD. Sú uložené v nekomprimované podobe. ISO image nepodporuje multi-track, preto nemôže byť použitý pre audio CD, VCD, CD audio a hybridné CD. 
ISO image je nezávislý formát súboru, pričom zlučuje niekoľko druhov súborov do jediného súboru v podobe v akej sú uložené na optickom médiu. Najdôležitejším znakom ISO, je to, že sa môže priamo napáliť na DVD / VCD / CD s pomocou napaľovacieho softvéru. Limitom je veľkosť súboru v ISO obraze, maximálna veľkosť jedného súboru je obmedzená na 2 GB.
Boot sektor

Boot sektor je vyhradená oblasť na pevnom disku, diskete alebo inom záznamovom médiu. Obsahuje krátky a pre bežného používateľa neprístupný program obvykle pre spustenie operačného systému.
Typy boot sektorov.
Existujú dva hlavné typy boot sektorov:
Aby bol boot sektor platný, musí byť na jeho konci umiestnené dvoj bajtové slovo 0xAA55 označované "boot sector signature". Inak BIOS alebo program v MBR oznámi chybovú hlášku a zastaví bootovací proces.
Boot sektor a počítačové vírusy.
Pomocou boot sektoru môže počítačový vírus získať kontrolu nad operačným systémom. Vírusy infikujúce boot sektor nahradzujú zavádzač v boot sektore (na diskete alebo pevnom disku) vlastným programom.
Sláčik

Sláčik alebo slák je pomôcka zásadného významu potrebná na hru na sláčikové nástroje (husle, violu, violu da gamba, violončelo, kontrabas). Vyvíjal sa asi od 9. storočia, terajšia podoba pochádza z konca 18. storočia od francúzskeho husliara F. Tourteho.
Todra

Todra je vulkanické pole, pozostávajúce z viac ako stovky troskových kužeľov, nachádzajúce sa v severozápadnej časti Nigeru na ploche viac ako 1 000 km². V horninovom zložení láv prevládajú bazalty, v ranom štádiu vulkanizmu aj trachyty a fonolity. Vek poslednej erupcie poľa nie je známy, no odhaduje sa na niekoľko storočí pred dneškom.
Európska cesta 19

Európska cesta 19 ("E19") je európska cesta, ktorá vedie z Amsterdamu do Paríža. Je dôležitým spojením v smere z juhu na sever, v lete je tu zvýšená premávka, najmä kvôli turistom z Holandska a Belgicka. 
Priebeh.
V Holandsku sa E19 začína v Amsterdame diaľnicou A4 odkiaľ pokračuje cez Leiden, Haag a Rijswijk, kde sa napája na diaľnicou A13 smerom do Rotterdamu, tu sa napája na diaľnicou A16 a smeruje do Belgicka.
V Belgicku E19 začína v Meer bei Antwerpen diaľnicou A1, pokračuje do Antwerp, kde sa napojí na Obchvat R1, pokračuje ďalej do Mechelen po A1 do Bruselu, tu sa napojí na Obchvat R0 a pokračuje cez Mons po diaľnici A7 do Francúzska.
V Francúzsku prechádza E19 cez mestá Cambrai, Compiègne a končí v Paríži.
Tín Zawátin (sopka)

Tín Zawátin (- po arabsky) alebo Ti-n-Zaouâtene (-po francúzsky) je menšie vulkanické pole, nachádzajúce sa v severovýchodnej časti Mali, neďaleko hraníc s Alžírskom. Pole sa rozkladá na ploche približne , jeho vek sa odhaduje na holocén. Údaje o poslednej erupcii nie sú známe.
Ajn Azzán (vulkanické pole)

Ajn Azzán/Ajn az Zán (-po arabsky) alebo I-n-Ezzane/In Ezzane (-po francúzsky) je vulkanické pole, nachádzajúce sa v juhovýchodnej časti Alžírska na okraji pohoria Ahaggar na ploche 500 km². Jeho východná časť zasahuje aj do severnej časti Nigeru. Vek poslednej erupcie poľa Ajn Azzán nie je známy, no odhaduje sa na holocén.
Rýchlostná cesta H5 (Slovinsko)

Rýchlostná cesta H5 () je čiastočne sprevádzkovaná rýchlostná cesta v Slovinsku, ktorá bude spájať štátne hranice Talianska a Chorvátska. 
V súčasnosti sú na H5 v prevádzke dva úseky v celkovej dĺžke 8,8 kilometra.
Tahalrá

Tahalrá (po francúzsky "Tahalra") je vulkanické pole, pozostávajúce z viac ako stovky menších troskovýcj kužeľov a maarov prevažne bazaltového zloženia, nachádzajúce sa v južnej časti Alžírska na plocha približne 1 800 km². Pole bolo aktívne od miocénu až po začiatok holocénu a leží na prekambrických metamorfitoch a plutonitoch "Tuaregského štítu". Staršie, pliocénne vulkanity poľa Tahalrá majú ryolitovo-trachytické zloženie, mladšie pleistocénne a holocénne produkty sú viac bázické (bazanity a bazalty). Najmladšími členmi poľa je skupina 20 maarov a troskových kužeľov, nachádzajúca sa na jeho severnom okraji.
Atákúr

Atákúr (po francúzsky "Atakor") je vulkanické pole, nachádzajúce sa v južnej časti Alžírska na ploche 2 150 km². Pole je tvorené prevažne bazaltovými lávami, jeho vek sa datuje na pleistocén až holocén. Posledná aktivita sa začala približne pred 1,95 mil. rokmi a končila v holocéne. Ústne podania Tuaregov vravia o erupciách pred niekoľkými storočiami, nedávne ukončenie sopečnej činnosti dokladajú aj záznamy o menších zemetraseniach a sporadicky sa vyskytujúcich aktívnych fumarolách v oblasti Atákúr. Mladé lávové prúdy prekrývajú aluviálne terasy s nálezmi neolitických artefaktov a keramiky.
Diaľnica A3 (Rumunsko)

Diaľnica A3 (, ) je rumunská diaľnica, ktorá po svojom dobudovaní bude spájať hlavné mesto Bukurešť s mestami Ploješť (Ploiești), Brašov, Târgu Mureș, Kluž (Cluj), Oradea a maďarskou štátnou hranicou. 
Celková plánovaná dĺžka diaľnice A3 je 588 kilometrov, pričom v prevádzke je momentálne zatiaľ len prvých 53 km medzi mestami Turda a Kluž a medzi Câmpia Turzii a Turdou. Vo výstavbe je viacero úsekov - do konca roka 2010 by mali byť dostavané úseky Bukurešť – Ploieşti a Oradea – štátna hranica v celkovej dĺžke 67 kilometrov. Vo výstavbe je i ďalších 67 km na úseku Simleu Silvaniei – Oradea, ktorý by mal byť dokončený a sprevádzkovaný v roku 2012. Zvyšných 401 km je zatiaľ len v štádiu plánovania.
Manzaz

Manzaz (v spisovnej arabčine pravdepodobne Mánzáz) je vulkanické pole, nachádzajúce sa v južnej časti Alžírska na ploche približne 1 500 km². Pole pozostáva z niekoľkých desiatok troskových kužeľov a s nimi asociovaných lávových prúdov prevažne bazaltového zloženia a leží na starších, prekambrických metamorfitoch. V horninách sa často vyskytujú xenolity peridotitov a pyroxenitov. Vek poslednej erupcie poľa Manzaz nie je známy, no najmladšie produkty vulkanickej činnosti prekrývajú neolitické terasy.
Robert Chase

Dr. Robert Chase je fiktívna postava v seriáli "Dr. House", ktorú stvárňuje Jesse Spencer. Jeho špecializácia je intenzívna starostlivosť a kardiológia a v prvých troch sériách je členom diagnostického tímu Dr. Gregory Housea vo fakultnej nemocnici Princeton-Plainsboro. Je Austrálčan s Českými predkami, na škole navštevoval katolícky seminár. Jeho rodina je bohatá, ale on sa k majetku nehlási. Jeho otec (Rowan Chase) sa ujal jeho výchovy potom, čo sa jeho matka upila k smrti. Sám ale potom zomrel na rakovinu pľúc, čo malo za následok nedbalú starostlivosť a smrť jednej z jeho pacientiek. 
Patrí medzi najstarších členov Houseovho tímu. Bez otázok plní Houseove pokyny a podporuje jeho osobnosť, čím sa dostáva do konfliktu s Ericom Foremanom. Práca je pre neho veľmi dôležitá a keď miliardár a predseda správnej rady nemocnice Edward Vogler začne tlačiť na Houseov tím, tak na Housea začne donášať. Veľmi často je terčom Houseových vtipov a urážok. Mal pomer s Cameronovou. Prvýkrát, keď bola pod vplyvom drog a neskôr mali vzťah založený iba na sexe.
Mağusa (región)

Mağusa alebo Gazimağusa (po grécky "Ammochostos") je jeden zo šiestich administratívnycb regiónov Severocyperskej tureckej republiky. Jeho hlavným mestom je najdôležitejší prístav ostrova, Ammochostos/Mağusa. 
Z pohľadu Cyperskej republiky (a tým aj celého sveta okrem Turecka) je súčasťou obvodu (eparchie) Ammochostos okupovanou cudzím vojskom. V Cyperskej republike preto existuje "exilová" správa regiónu.
Turčiansky Michal

Turčiansky Michal je mestská časť Turčianskych Teplíc. Do roku 1971 bol samostatnou obcou. Názov tejto pôvodne poddanskej obce je odvodený od kostola zasväteného sv. Michalovi archanjelovi.
Dejiny.
Prvá písomná pamiatka je z roku 1352 keď sa spomína ako "Ecclesio Sancti Michaeli" (Farnosť sv. Michala). Od roku 1436 do 16. storočia obec patrila Turóciovcom, neskôr tu mali majetky viaceré zemianské rody. V roku 1951 bola pričlenená obec Zorkovce a dovtedajší názov Turčiansky svätý Michal bol zmenený na Turčiansky Michal.
V roku 1971 bola obec pričlenená k Turčianskym Tepliciam. 
Zorkovce sa spomínajú v roku 1277 kedy ich kráľ Ladislav IV. Barlejovi synovi Bana z Diviak a bratov jeho dal Bošany v nitrianskej župe na náhradu za Zorkovce, ktoré kráľ Belo IV. bol ím odňal a pripojil k Zvolenskému hradu.
Girne (región)

Girne (po grécky "Keryneia") je jeden zo šiestich regiónov Severocyperskej tureckej republiky. Jeho hlavným mestom je Girne (Keryneia). Je to najmenší z cyperských regiónov. 
Z pohľadu Cyperskej republiky ide o jej obvod (eparchiu) Keryneia okupovanú cudzím vojskom. V časti ostrova kontrolovanej Cyperskou republikou preto existuje "exilová" správa regiónu/obvodu.
Štedrosť

Štedrosť (lat. "liberalitas", angl. "generosity", rus. "щедрость") je jednou zo siedmich cností. Je to ochota dávať, uskutočňovanie šľachetných myšlienok alebo činov, láska k blížnemu, charita, veľkorysosť. Potlačená chamtivosť a egoizmus. Neprítomnosť žiadostivosti; nelipnutie na vnímanom objekte. Opakom štedrosti je lakomstvo ("lat. avaritia").
Štedrosť je vyváženým stredom medzi rozhadzovačnosťou a lakomstvom Aristoteles.
Náboženstvo a štedrosť.
Kresťanstvo.
Štedrosť nemožno zamieňať s moderným chápaním slovíčka charita. Štedrosť alebo ochota prispieť či podeliť sa nemá súvis s bohatstvom, ale s tým ako to dávame. Štedrosť znamená nezištnú lásku k druhým, má sa za to, že dosahuje najvyššiu dokonalosť ľudského ducha, pretože odráža povahu a oslavuje Boha. Vo svojej najextrémnejšej forme charitatívny môže dosiahnuť obetovanie seba samého. Štedrosť v kombinácii s inými teologickými cnosťami, to sú nástroje pre dosiahnutie šťastia.
Budhizmus.
Štedrosť je v budhizme jednou a prvou z tzv. Šiestich vyslobodzujúcich činov. Ďalšími sú: zmysluplné jednanie, trpezlivosť, usilovnosť, meditácia a múdrosť.
Tieto náuky sa používajú predovšetkým v budhizme Veľkej cesty.
Štedrosť sa delí na tri úrovne:
Udokan

Udokan je náhorná plošina vulkanického pôvodu, nachádzajúca sa na Sibíri, asi severovýchodne od jazera Bajkal. Plošina sa rozprestiera na ploche asi na východnom okraji bajkalského riftu. V horninovom zložení prevládajú bazalty, no mladšie vulkanické produkty sú skôr trachytické ignimbrity. Počiatky vulkanickej aktivity siahajú až do miocénu, posledná aktivita sa odohrala približne pred 2 200 rokmi (troskový kužeľ "Čepe"). V oblasti je častý výskyt slabých zemetrasení.
Zoznam častí seriálu V siedmom nebi

Toto je zoznam častí seriálu "V siedmom nebi". Seriál má 11 sérií, každá séria okrem 8. má 22 častí, ôsma séria má 23 častí.
Staurolit

Staurolit je minerál zo skupiny nesosilikátov. Chemicky je to zásaditý hlinitokremičitan železa, horčíka a zinku - (Fe2+,Mg)2Al9(Si,Al)4O20(O,OH)4.
Názov "staurolit" má pôvod v gréckom slove "stauros" - kríž, kvôli častým krížovým zrastom.
Na kobalt bohatá odroda staurolitu je označovaná ako lusakit.
Charakteristika.
Tento minerál obyčajne tvorí krátko alebo dlhostĺpcovité kryštály červenkastohonedej alebo hnedočiernej farby. Často vytvára typické krížové zrasty kryštálov. Tvar kríža môže byť pravouhlý alebo šikmý. Je to nepriehľadný minerál so skleným až voskovým leskom.
Vznik.
Vzniká predovšetkým v metamorfovaných horninách ako sú svory a ruly pri stredných až vyšších teplotách a tlakoch. Je indikátorom strednoteplotnej časti amfibolitovej fácie. Spolu s kremeňom vzniká pri reakciách chloritoidu s kyanitom, alebo spolu s biotitom pri reakciách granátu a chloritoidu. Je preto významným indexovým minerálom, na základe ktorého možno určiť podmienky premeny. Často asociuje s almandínom a kyanitom. Často vzniká v horninách pri regionálnej metamorfóze sedimentov, predovšetkým ílovitých, ktoré sú bohaté na hliník. Ako minerál odolný zvetrávaniu často prechádza do ťažkej frakcie a môže sa hromadiť v sedimentoch, hlavne v naplaveninách. Veľmi zriedkavo sa vyskytuje v pegmatitoch a žulách alebo kontaktne premenených horninách.
Diagnostické vlastnosti.
Netaví sa a nie je rozpustný v kyselinách. Charakteristické sú krížové kryštálové zrasty. V polarizačnom mikroskope má (svetlo- i tmavo-) žltý pleochroizmus, výrazný reliéf. Má rovnobežné zhášanie. Na rozdiel od podobného andaluzitu, ktorý má štvorcové prierezy kryštálov, staurolit tvorí kryštály s obdĺžnikovým prierezom.
Lokality.
Známy je z oblasti Monte Campione a Pizzo Forno vo Švajčiarsku. Vo Francúzsu je častý v Bretónskom departmente Morbihan. Vyskytuje sa tiež v Škótsku, Španielsku, Portugalsku a na polostrove Kola v Rusku. Známy je aj z Hrubého Jeseníku v Česku. V Severnej Amerike je známy z Maine, Severnej Karolíny, Georgie, Tennessee, Virgínie, Nového Mexika a Montany.
Na Slovensku.
Staurolity možno nájsť na viacerých lokalitách v metamorfitoch Malých Karpát, napríklad v Bratislavskej Dúbravke a Slnečnom údolí pri Limbachu. Pri Dubovej sa nachádza v kontaktne metamorfovaných horninách. Ďalšie výskyty sú z Vysokých (napr. Jalovecká dolina) a Západných Tatier, Braniska, Čiernej hory a veporického kryštalinika.
Ekonomický význam.
Nemá veľký ekonomický význam. Jeho prerastlice sú niekedy predávané ako talizmany a šperky, väčšina z nich však zvyknú byť falzifikáty, vyrezané z iných materiálov a zafarbené na tmavo hnedo. Niekde sa tiež využíval ako abrazívum a leštiaci materiál, tiež na prípravu zlievarenských foriem a ako plnidlo.
Vitimská plošina

Vitimská plošina je pohorie vulkanického pôvodu, rozkladajúce sa na Sibíri na ploche cez 10 000 km², východne od severnej časti jazera Bajkal. Vulkanizmus prebiehal v dvoch fázach - prvá, silnejšia etapa prebiehala od miocénu po pleistocén, druhá od pleistocénu po holocén. Väčšina vulkanických centier je sústredená v severozápadnej časti poľa, kde lemuje axiálnu časť bajkalského riftu, ktorá leží 200 km západne.
Joker

Joker (z angl. žolík, vtipkár) je fiktívna postava z komiksov od DC Comics. Bol vytvorený Jerrym Robinsonom, Bobom Kaneom a Billom Fingerom ako úhlavný nepriateľ Batmana. Debutoval na jar 1940 v komikse Batman #1.
Stvárnenie Jokera sa v priebehu rokov menilo. Kým od konca 40. do 60. rokov bolo populárne jeho stvárnenie ako komického a neškodného zlodeja, neskôr sa ujala pôvodná idea zo 40. rokov, ktorá vykresľuje Jokera ako psychopatického, sociopatického a amorálneho kriminálnika s výzorom klauna.
Jokerov klaunský výzor je vysvetlený ako dôsledok nehody, keď sa mu po páde do nádrže s chemikáliami vybielila pokožka, vlasy zafarbili na zeleno, pery na červeno a jeho ústa boli poleptané do tvaru večného úsmevu.
Joker sa objavuje v mnohých Batmanovských komiksoch, ale tie najdôležitejšie sú Muž ktorý sa smeje (Batman: The Man Who Laughs) a Smrtiaci žart (Batman: The Killing Joke), ktoré su zamerané primárne na Jokera.
Joker sa objavil v mnohých seriáloch a filmoch spojených s Batmanom. V animovaných seriáloch ho dabovali Mark Hamill a Kevin Michael Richardson. V seriáli a filme Batman zo 60. rokov komického Jokera hral Cesar Romero. Vo filme Batman z roku 1989 Jokera, zobrazeného v duchu čierneho humoru hral Jack Nicholson. Vo filme The Dark Knight (2008), zameranom na ešte temnejšie a realistickejšie vykreslenie tejto postavy stvárnil Jokera Heath Ledger. Podľa nepotvrdených špekulácií ho príprava na túto rolu uviedla do depresií, ktoré viedli k tomu, že sa predávkoval liekmi. Vo filme Suicide Squad túto postavu stvárnil Jared Leto.
Joker je spolu s Green Goblinom považovaný za najznámejšieho superzločinca v súčasnej populárnej kultúre.
Anna Smašnovová

Anna Smašnovová, , , vyd. "Anna Pistolesi" (* 16. júl 1976, Minsk, Bielorusko) je súčasná izraelská profesionálna tenistka. Počas svojej kariéry vyhrala 12 turnajov WTA v dvojhre.
Výhrubník

Výhrubník je to obrábací nastroj podobný vrtáku ale bez hrotu. Používa sa na vyhrubovanie otvoru, ktorý je predtým predvŕtaný, alebo predliaty. Výhrubniky sú trojrezné s kužeľovou stopkou alebo štvorrezné nástrčkové, môžu byť priame, ale častejšie sú skrutkovité. Rozďelujeme ich na výhrubníky so stopkou, nástrčné výhrubníky a výhrubníky so vsadenými reznými hranami. 
Valcová časť zubov nereže, ale má fazetku, aby lepšie viedla nástroj v diere. Aby sa znížilo trenie, zadná časť zubov smerom k vretenu je mierne skosená.
Používajú sa na opracovanie predhotovených otvorov, lebo nimi možno dosiahnuť vyššiu tvarovú aj rozmerovú presnosť(H9 až H12) ich D(priemer) býva o 0,5 až 1,5 mm väščí ako D predchádzajúceho otvoru.
Barbara Paulusová

Barbara Paulusová (* 1. september 1970, Viedeň, Rakúsko) je bývalá rakúska profesionálna tenistka. Počas svojej kariéry vyhrala 6 turnajov WTA v dvojhre a 1 turnaj vo štvorhre.
Veronika Marsová

Veronika Marsová () je americký dramatický televízny seriál, ktorého tvorcom je scenárista Rob Thomas. Dej seriálu je zasadený do fiktívneho mesta Neptune v Kalifornii, v ktorom hlavnú úlohu stvárňuje Kristen Bellová. Seriál mal premiéru 22. septembra 2004 na stanici UPN, no po dvoch sériach bol presunutý na stanicu The CW, kde bola odvysielaná záverečná séria.
Hlavnou postavou je Veronika Marsová (Kristen Bellová), ktorá je študentkou na Neptune High School a pomáha svojmu otcovi s prácou súkromného detektíva.
Judith Wiesnerová

Judith Wiesnerová (* 2. marec 1966, Hallein, Rakúsko) je bývalá rakúska profesionálna tenistka. Počas svojej kariéry vyhrala 6 turnajov WTA v dvojhre a 3 turnaje vo štvorhre.
Igor Šemrinec

Igor Šemrinec (* 22. november, 1987, Bojnice) je profesionálny slovenský futbalista hrajúci za slovenský klub AS Trenčín ako brankár.
Šemrinec sa narodil v Bojniciach a kariéru odštartoval v Prievidzi. V roku 2010 prišiel do Trenčína, odkiaľ v roku 2013 hosťoval v Novom Meste nad Váhom. Po hosťovaní sa vrátil naspäť do Trenčína kde stále pôsobí.
Milan Pavlovkin

Milan Pavlovkin (* 25. marec 1980) je slovenský futbalový obranca, ktorý v súčasnosti hráva za klub FK Mesto Prievidza. V minulosti bol kapitánom tohto tímu.
Juraj Furka

Juraj Furka (* 5. november 1979) je futbalový brankár, ktorý hráva za FK Mesto Prievidza. V minulosti bol kapitánom tohto mužstva.
Sin-ťiang

Sin-ťiang dlhý tvar Ujgurská autonómna oblasť Sin-ťiang (; ) je Ujgurská autonómna oblasť Čínskej ľudovej republiky. Leží v severozápadnej Číne, v centre euroázijského kontinentu, a s rozlohou 1 660 000 km² je najväčšou provinciou Číny. Na západe a severe hraničí s ôsmimi štátmi: Mongolskom, Ruskom, Kazachstanom, Kirgizskom, Tadžikistanom, Afganistanom, Pakistanom a Indiou; hraničná čiara je 5 400 km dlhá.
Ide o územie bývalej separatistickej republiky Východný Turkestan.
Oblasť je obývaná početnou národnostnou menšinou Ujgurov (približne 9 miliónov obyvateľov), ich materinským jazykom je ujgurčina, stredoázijský jazyk altajského pôvodu. 
Geografia.
Sin-ťiang je najväčšia autonómna oblasť Číny, zaberá viac ako šestiny celkovej rozlohy Číny. Vrchom Mount Tianshan je rozdelená na dve platne: Džungarská platňa je na severe a Tarimská platňa na juhu. Najnižší bod Sinťiangu je Turfanská preliačina, 155 metrov pod morom, ktorá je taktiež najnižším bodom celej Číny. Najvyšší bod je vrch K2, vysoký 8 611 metrov, ktorý sa nachádza na hranici s Kašmírom.